VIANOČNÉ
PRÍBEHY

DOJÍMAVÉ PRÍBEHY O ANJELOCH, JASLIČKÁCH
A PRÍCHODE NÁDEJE NA SVET

Elektronická kniha

Americký originál

The CHRISTMAS

STORIES:

© 2011 Max Lucado

Vydavateľ:

HarperCollins Christian Publishing, Inc., of 501 Nelson Place, Nashville, Tennessee 37214, U.S.A. All rights reserved.

Slovenské vydanie:

© 2025 KUMRAN, s. r. o.

Mýtna 62, 064 01 Stará Ľubovňa

www.kumran.sk

Všetky práva vyhradené.

Žiadna časť tejto knihy nesmie byť reprodukovaná, uložená do informačných systémov ani inak rozširovaná (elektronicky alebo mechanicky) bez predchádzajúceho písomného súhlasu vydavateľa.

Preklad:

Zuzana Vengliková

Jazyková korektúra:

Zuzana Guričanová

Zodpovedný redaktor:

Eva Štrbová

Obálka a grafická úprava:

Štefan Talarovič, Ľudmila Králiková

Originál obálky:

© Gearbox

Foto na obálke:

© Getty Images

Foto autora:

Karen James, www.karenjames.com

Originál vnútra:

© 2011 Thomas Nelson Inc.

Tlač:

Finidr, s. r. o.

Prvé vydanie:

ISBN 978-80-8300-017-9

Doktorovi Jimovi Martinovi.

Je síce iba jeden veľký Lekár, ale spomedzi všetkých lekárov, ktorých poznám, sa mu najviac podobáte práve vy.

V mene tisícok rodín (predovšetkým tej svojej) vám ďakujem za to, že prinášate uzdravenie a nádej.

Ak nie je uvedené inak, biblické citáty sú v tejto knihe citované podľa Slovenského ekumenického prekladu. Banská Bystrica: Slovenská biblická spoločnosť, štvrté opravené vydanie, 2017.

Iný použitý preklad: NPK – preklad Nádej pre každého. Medzinárodná biblická spoločnosť, 1993.

Predslov

Svet bol tento týždeň iný. Na chvíľu sa zmenil.

Na lícach ľudí sa nakrátko zaligotal magický prach Vianoc a pripomenul nám, na čom záleží a načo sme boli stvorení.

Zabudli sme na nutkavú potrebu vábiť, viesť vojny a víťaziť. Odložili sme kariérne rebríčky a účtovné knihy, stopky a zbrane. Vystúpili sme zo svojich pretekárskych dráh a kolotočov a obrátili hlavy smerom k betlehemskej hviezde.

Pripomenuli sme si, že Ježiš prišiel ako dieťa narodené v maštali.

Nezabudnime, že prichádza aj dnes.

Prichádza k tým, ktorí sú maličkí ako Máriino bábätko a chudobní ako tesárov syn.

Prichádza k tým, ktorí sú mladí ako tínedžerka z Nazareta a nepovšimnutí ako jednoduché dievča zo zapadnutej dedinky.

Prichádza k tým, ktorí sú zaneprázdnení ako prvorodený syn veľkej rodiny, k tým, ktorí sú v strese ako vodca nepokojných učeníkov, k tým, ktorí sú unavení ako ten, čo nemá kde hlavu skloniť.

Prichádza a dáva nám dar seba samého.

Západy slnka nám berú dych. Tyrkysové more nám upokojuje dušu. Novorodeniatka nás dojímajú k slzám. Celoživotná láska nás obohacuje. No aj keby sa nám toto všetko odňalo – západy slnka, more, džavotajúce bábätká a neha milujúcej osoby – a my by sme sa ocitli na Sahare, stále by sme mali dôvod tancovať. Prečo? Pretože Boh je s nami.

Prichádza k všetkým. Prihovára sa všetkým. Dovoľte mu, aby sa počas týchto Vianoc prihovoril aj vám.

PRVÁ ČASŤ

Kristus
je oslávený

Boha oslavujeme aj vtedy,

keď človeku, ktorý to potrebuje,

povieme láskavé slovo.

Max Lucado

Bola to obyčajná noc s obyčajnými ovcami a obyčajnými pastiermi…

Potom sa čierna obloha rozžiarila jasným svetlom. Stromy, ktoré boli dovtedy len tieňmi, zrazu získali jasné obrysy. Ovce, ktoré dovtedy mlčali, začali prekvapene bľačať. Pastier, ktorý ešte pred chvíľou spal ako poleno, si pretrel oči a civel do tváre cudzinca.

Noc už nebola obyčajná.

Anjel prišiel v noci, pretože vtedy svetlá svietia najjasnejšie a treba ich najviac.

z knihy Maxa Lucada The Applause of Heaven
(Potlesk nebies)

Koniec ukážky